gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4200, del 28-02-2002 (2002/2006)

RESOLUCIÓ de 15 de febrer de 2002, del director general de Treball i Seguretat Laboral, de la Conselleria d'Economia, Hisenda i Ocupació, sobre delegació d'atribucions.
------------------------------------------------------------------------------------------------------------------------------------------------------------------------

### Dades del document

Número de DOGV
:   4200

Data del DOGV
:   28-02-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2006


Data del document
:   15-02-2002

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * competència administrativa
    * delegació de poders
    * administració regional
    * indemnització
    * dietes i despeses

RESOLUCIÓ de 15 de febrer de 2002, del director general de Treball i Seguretat Laboral, de la Conselleria d'Economia, Hisenda i Ocupació, sobre delegació d'atribucions. [2002/2006]
  
El Decret 24/1997, d'11 de febrer, del Govern Valencià, sobre indemnitzacions per raó del servei i gratificacions per serveis extraordinaris, estableix en l'article 11, que l'autorització de les comissions de servei amb dret a indemnització, així com la verificació de la seua realització, correspon als sotssecretaris, secretaris generals i directors generals, en funció de la dependència del comissionat.
  
Raons d'economia administrativa, aconsellen que les funcions atribuïdes al director general de Treball i Seguretat Laboral, siguen delegades en els directors territorials d'Ocupació i Treball.
  
Per tot això, en virtut del que estableixen els articles 68 i 76 de la Llei 5/1983, de 30 de desembre, de Govern Valencià, resolc
  
Primer
  
Delegar en els directors territorials d'Ocupació i Treball, en els seus àmbits territorials respectius, la facultat d'autorització de les comissions de servi amb dret a indemnització, així com la verificació de la seua realització establides en la normativa vigent.
  
Segon
  
La delegació de facultats a què es refereix la present resolució s'entén sense perjudici que, en qualsevol moment, l'òrgan delegant puga demanar el coneixement i la resolució de qualsevol assumpte o expedient dels compresos en aquesta.
  
Tercer
  
La present resolució entrarà en vigor l'endemà de la publicació en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4369, del 31-10-2002 (2002/11987)

Rotlle d'apel·lació número 277/2002. Cèdula de notificació.
-----------------------------------------------------------

### Dades del document

Número de DOGV
:   4369

Data del DOGV
:   31-10-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/11726


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 277/2002. Cèdula de notificació. [2002/F11124]
  
La Secció Sisena de l'Audiència Provincial de València ha dictat, en el rotlle d'apel·lació número 277/2002, la sentència que té l'encapçalament i la part dispositiva següents:
  
Sentència número 474
  
- President: Vicente Ortega Llorca
  
- Magistrats:
  
· Alberto Jarabo Calatayud
  
· Carolina del Carmen Castillo Martínez
  
València, 3 de juliol de 2002
  
La Secció Sisena de l'Audiència Provincial de València, integrada pels magistrats anotats al marge, i sent-ne ponent Carolina del Carmen Castillo Martínez, ha vist el present recurs d'apel·lació contra la sentència de 25 d'octubre de 2001, que prové de les actuacions del juí ordinari número 265/2001, tramitat pel Jutjat de Primera Instància número 1 de València.
  
Han sigut parts en el recurs, com a apel·lants, el demandat Miguel Saiz Bueno, representat per la procuradora dels tribunals Gema Máñez Ibáñez i amb la direcció lletrada de Javier Ruiz López, i com a apel·lada, la demandant PBB Insorbe Gestión Patrimonial, SL, representada per la procuradora dels tribunals Silvia Iniesta Medina i amb la direcció lletrada de Fernando Miota Ruiz, i el demandat Vicente Císcar Cuñat (rebel).
  
Decisió
  
D'acord amb el que s'ha exposat, la Secció Sisena de l'Audiència Provincial de València, en nom de sa majestat el rei, i per l'autoritat conferida per la Constitució aprovada pel poble espanyol, decidix:
  
Primer. Desestimar el recurs d'apel·lació formulat per la representació processal de Miguel Saiz Bueno contra la sentència de 25 d'octubre de 2001.
  
Segon. Confirmar la sentència de 25 d'octubre de 2001.
  
Tercer. Imposar les costes d'esta alçada a la part recurrent.
  
Quan pertoque, retorneu les actuacions originals al jutjat de procedència, amb un certificat d'esta resolució, perquè s'execute i es complisca.
  
Esta és la nostra resolució, que pronunciem, manem i firmem.
  
No s'hi pot interposar el recurs de cassació.
  
Esta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Vicente Císcar Cuñat.
Diari Oficial de la Generalitat Valenciana


Sumari del DOGV 4268, del 11-06-2002 (2002/5723)

Informació pública de l'alternativa tècnica de programa d'actuació integrada de la unitat d'execució avinguda de Blasco Ibáñez del sòl urbà de Massalfassar.
------------------------------------------------------------------------------------------------------------------------------------------------------------

### Dades del document

Número de DOGV
:   4268

Data del DOGV
:   11-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5723


Organisme emissor
:   Ajuntament de Massalfassar

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució avinguda de Blasco Ibáñez del sòl urbà de Massalfassar. [2002/M5723]
  
Mitjançant Resolució de l'Alcaldia número 50/2002 de l'Ajuntament de Massalfassar, de data 19 d'abril de 2002, s'ha acordat exposar al públic l'alternativa tècnica de programa d'actuació integrada formulada per l'Agrupació d'Interés Urbanístic Unitat d'Execució Avinguda de Blasco Ibáñez de Massalfassar, per a l'àmbit de la unitat d'execució avinguda de Blasco Ibáñez del sòl urbà de Massalfassar, la qual té una superfície de 6.008,14 metres quadrats i els següents límits: nord, vial en projecte número 2 perimetral del sòl urbà i edificació que recau al dit vial; sud: terrenys de sòl no urbanitzable; est: terrenys inclosos en el sector 1 residencial del sòl urbanitzable, i oest: carretera d'Albuixech i alineació de darrere de l'edificació amb façana que recau al carrer de València. L'alternativa tècnica s'integra, a més de la corresponent memòria, també per avantprojecte d'urbanització. La pròpia resolució acorda exposar al públic, en forma simultània, el projecte de reparcel·lació redactat per al seu àmbit.
  
Durant el termini de 20 dies hàbils següents a la publicació del present anunci en el Diari Oficial de la Generalitat Valenciana els interessats poden consultar en les dependències administratives de l'Ajuntament de Massalfassar, situades a la plaça de l'Església, número 5, d'esta ciutat, la documentació presentada, i formular, davant el propi ajuntament, amb relació al seu contingut, les al·legacions que consideren convenients o, si escau, altres alternatives tècniques en competència. Durant el termini anterior, podran presentar-se a més proposicions juridicoeconòmiques sobre qualsevol de les alternatives tècniques.
  
Tot això d'acord amb el que disposa l'article 46 de la Llei 6/1994, de la Generalitat Valenciana.
  
El present anunci val de notificació al titular segons cadastre d'urbana de la parcel·la amb referència cadastral 0021706, senyor Juan Martínez Carbonell, amb domicili desconegut.
Diari Oficial de la Generalitat Valenciana


Sumari del DOGV 4292, del 15-07-2002 (2002/7651)

Informació pública de la convocatòria d'una plaça d'oficial de la policia local.
--------------------------------------------------------------------------------

### Dades del document

Número de DOGV
:   4292

Data del DOGV
:   15-07-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/7651


Data del document
:   01-07-2002

Organisme emissor
:   Ajuntament de Llíria

Tipus de document
:   Convocatòria

Descriptors 

:   * Llíria
    * concurs administratiu
    * administració local
    * policia

Informació pública de la convocatòria d'una plaça d'oficial de la policia local. [2002/Q7651]
  
En el Butlletí Oficial de la Província de València número 145, de data 20 de juny de 2002, es publiquen la convocatòria i les bases específiques per a la selecció d'una plaça d'oficial de la policia local (personal funcionari) pel sistema de promoció interna.
  
El termini de presentació d'instàncies serà de 20 dies naturals, comptadors des del sendemà de la publicació de la convocatòria en el Boletín Oficial del Estado.
Diari Oficial de la Generalitat Valenciana


Sumari del DOGV 4301, del 26-07-2002 (2002/7665)

Informació pública de la proposta de reparcel·lació de la Lloma Llarga de Náquera.
----------------------------------------------------------------------------------

### Dades del document

Número de DOGV
:   4301

Data del DOGV
:   26-07-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/7665


Organisme emissor
:   Ajuntament de Nàquera

Tipus de document
:   Anunci

Informació pública de la proposta de reparcel·lació de la Lloma Llarga de Náquera. [2002/Q7665]
  
L'alcalde president ha dictat en el dia de hui la resolució la part dispositiva de la qual és la que es diu tot seguit:
  
Primer
  
Sotmetre a informació pública la proposta de reparcel·lació de la Lloma Llarga de Náquera, presentada per Prosunaq Gestión, SL, de conformitat amb el que es disposa en els articles 69.1.a i 46.1 i 3 de la Llei 6/1994, Reguladora de l'Activitat Urbanística de la Generalitat Valenciana, durant el termini de 20 dies, comptadors des de la publicació del darrer anunci, durant este termini es podrà consultar l'expedient i fer les al·legacions que més els convinguen.
  
Segon
  
De conformitat amb l'establit en l'article 103 del Reglament de Gestió Urbanística vigent, cal advertir als propietaris i titulars de drets afectats per la reparcel·lació de la unitat d'execució de l'actuació integrada sector industrial Lloma Llarga el següent:
  
Els propietaris i titulars de drets afectats per la reparcel·lació estan obligats a exhibir els títols que tinguen i declarar les situacions jurídiques que coneguen i afecten a les seues finques. L'omissió, error o falsedat en estes declaracions no podrà afectar el resultat objectiu de la reparcel·lació.
  
Si s'apreciàs dol o negligència greu, podrà exigir-se la responsabilitat civil o penal que hi corresponga.
  
La documentació completa es troba depositada, per a la consulta pública en horari d'oficina, a l'Ajuntament de Náquera.
  
Així mateix, i de conformitat amb el que es disposa en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es publica el present edicte per a les persones interessades que siguen desconegudes, de les qui s'ignore el lloc de notificació o, intentada esta no s'haguera pogut practicar a l'efecte de remetre un avís amb el contingut d'este anunci als titulars de drets que figuren al Cadastre, segons el que es disposa en l'article 46.3 de la Llei 6/1994, Reguladora de l'Activitat Urbanística de la Generalitat Valenciana.
Diari Oficial de la Generalitat Valenciana


Sumari del DOGV 4344, del 26-09-2002 (2002/10766)

Informació pública de l'expedient d'homologació del Pla General de Xixona.
--------------------------------------------------------------------------

### Dades del document

Número de DOGV
:   4344

Data del DOGV
:   26-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10219


Organisme emissor
:   Ajuntament de Xixona

Tipus de document
:   Anunci

Informació pública de l'expedient d'homologació del Pla General de Xixona. [2002/M10260]
  
El Ple de la corporació, en sessió celebrada el 29 de juliol de 2002, va acordar sotmetre, per tercera vegada, a exposició pública l'expedient d'homologació del Pla General de Xixona, publicant-se l'edicte en el Diari Oficial de la Generalitat Valenciana número 4.311, de 9 d'agost de 2002, i en el diari Información, de data 14 d'agost, per terme d'un mes, perquè poguera ser consultat i presentar, si era procedent, les al·legacions que s'estimaren convenients.
  
Advertides discrepàncies entre el document existent en l'Ajuntament i el depositat en la copisteria per a facilitar-ne la reproducció als particulars, que afecten la qualificació urbanística de part del sòl no urbanitzable i en l'articulat de les normes urbanístiques, es procedeix pel present edicte a sotmetre, novament, l'homologació del Pla General a exposició pública, per terme d'un mes, a comptar a partir del dia següent al de la publicació del present edicte en el Diari Oficial de la Generalitat Valenciana, amb indicació que durant el termini citat d'un mes, pot ser consultat l'expedient en l'oficina tècnica municipal, podent-se també presentar al·legacions.
Diari Oficial de la Generalitat Valenciana


Sumari del DOGV 4392, del 04-12-2002 (2002/12401)

RESOLUCIÓ de 21 d'octubre de 2002, de l'Institut Valencià de Finances, per la qual s'adjudiquen i s'acorda l'emissió amb data 23 de octubre de 2002, de Pagarés de la Generalitat Valenciana corresponents a la subhasta número 485.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4392

Data del DOGV
:   04-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/12889


Data del document
:   21-10-2002

Organisme emissor
:   Institut Valencià de Finances

Tipus de document
:   Resolució

Descriptors 

:   * hisenda regional
    * deute públic
    * títol de crèdit

RESOLUCIÓ de 21 d'octubre de 2002, de l'Institut Valencià de Finances, per la qual s'adjudiquen i s'acorda l'emissió amb data 23 de octubre de 2002, de Pagarés de la Generalitat Valenciana corresponents a la subhasta número 485. [2002/12189]
  
El Conveni de Col·laboració del programa d'emissió de Pagarés de la Generalitat Valenciana, regula i especifica les característiques de les emissions de Pagarés que realitza la Generalitat Valenciana.
  
Les lleis anuals de pressuposts estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Orde de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
La Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.
  
Convocada la subhasta número 485 de Pagarés de la Generalitat Valenciana el passat dia 16 d'octubre de 2002, d'acord amb la normativa vigent i a fi d'iniciar la seua cotització en la Borsa de Valors de València, resolc
  
Primer
  
Adjudicar els imports per terminis a les entitats segons l'annex I de la present resolució.
  
Segon
  
Els tipus d'interés anuals marginals, mitjans ponderats i mínims per als diferents terminis són els que figuren en l'annex I esmentat.
  
Tercer
  
La quantitat que han d'ingressar les entitats, així com els interessos corresponents s'especifiquen en els annexos II i III, respectivament.
  
Quart
  
Acordar l'emissió de Pagarés de la Generalitat Valenciana amb data 23 de octubre de 2002, corresponent al tram majorista, sota la representació d'anotacions en compte pels terminis i els imports adjudicats indicats en l'annex I.
  
València, 21 d'octubre de 2002.- El director general: José Manuel Uncio Lacasa
Diari Oficial de la Generalitat Valenciana


Sumari del DOGV 4209, del 13-03-2002 (2002/1927)

RESOLUCIÓ de 23 de febrer de 2002, de la Universitat d'Alacant, per la qual es nomena professora titular d'universitat DF00900, en l'àrea de coneixement de Dret Internacional Públic i Relacions Internacionals, la senyora Vicenta Carreño Gualde.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4209

Data del DOGV
:   13-03-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/1927


Organisme emissor
:   Universitat d'Alacant

Tipus de document
:   Resolució

RESOLUCIÓ de 23 de febrer de 2002, de la Universitat d'Alacant, per la qual es nomena professora titular d'universitat DF00900, en l'àrea de coneixement de Dret Internacional Públic i Relacions Internacionals, la senyora Vicenta Carreño Gualde. [2002/X1927]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la Comissió docent jutjadora del concurs convocat per Resolució d'aquesta Universitat d'Alacant de 9 de març de 2001 (BOE de 3 d'abril de 2001), es nomena professora titular d'universitat DF00900, en l'àrea de coneixement de Dret Internacional Públic i Relacions Internacionals, Departament de Dret Internacional Públic i Dret Penal, la senyora Vicenta Carreño Gualde.
Diari Oficial de la Generalitat Valenciana


Sumari del DOGV 4162, del 07-01-2002 (2002/41)

Informació pública de l'ampliació del termini de presentació de pliques de l'obra de construcció de la piscina municipal coberta climatitzada.
----------------------------------------------------------------------------------------------------------------------------------------------

### Dades del document

Número de DOGV
:   4162

Data del DOGV
:   07-01-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/41


Data del document
:   21-12-2001

Organisme emissor
:   Ajuntament d'Alaquàs

Tipus de document
:   Anunci

Anàlisi jurídica

 Descriptors 

:   * Algemesí
    * contracte d'obres

Informació pública de l'ampliació del termini de presentació de pliques de l'obra de construcció de la piscina municipal coberta climatitzada. [2002/A41]
  
Es comunica que el termini de presentació de pliques per a l'adjudicació de l'obra de construcció de la piscina municipal coberta climatitzada (DOGV núm. 4.147 de 13.12.2001) s'amplia fins a les 14.00 hores del dia 21 de gener de 2002.
Diari Oficial de la Generalitat Valenciana


Sumari del DOGV 4377, del 13-11-2002 (2002/11268)

Informació pública del projecte de reparcel·lació forçosa de la unitat d'execució P.8 del SUB/P del PGOU d'Alcalà de Xivert.
----------------------------------------------------------------------------------------------------------------------------

### Dades del document

Número de DOGV
:   4377

Data del DOGV
:   13-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11915


Organisme emissor
:   Ajuntament d'Alcalà de Xivert

Tipus de document
:   Anunci

Informació pública del projecte de reparcel·lació forçosa de la unitat d'execució P.8 del SUB/P del PGOU d'Alcalà de Xivert. [2002/M11795]
  
En data 16 d'octubre de 2002, la Comissió de Govern va acordar:
  
De conformitat amb l'establit en l'article 69.1 de la Llei 6/1994 Reguladora de l'Activitat Urbanística, sotmetre a informació pública, per un termini de 20 dies, comptats a partir del següent al de la publicació del present edicte en el Diari Oficial de la Generalitat Valenciana, el projecte de reparcel·lació forçosa de la unitat d'execució P.8 del SUB/P del PGOU d'Alcalà de Xivert, presentat per José Ignacio Sierra Mayoral, en representació de l'Agrupació d'Interés Urbanístic de la u.e. P.8 del PGOU d'Alcalà de Xivert, per tal que els interessats puguen examinar l'expedient i formular les al·legacions que estimen pertinents.
  
Cosa que es fa pública perquè en prengueu coneixement.
Diari Oficial de la Generalitat Valenciana


Sumari del DOGV 4170, del 17-01-2002 (2002/270)

Informació pública del modificat del projecte d'urbanització del sector el Divendres.
-------------------------------------------------------------------------------------

### Dades del document

Número de DOGV
:   4170

Data del DOGV
:   17-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/270


Organisme emissor
:   Ajuntament de Massanassa

Tipus de document
:   Anunci

Informació pública del modificat del projecte d'urbanització del sector el Divendres. [2002/M270]
  
Per la Resolució d'Alcaldia número 1, de data 2 de gener de 2002, s'ha acordat sotmetre a informació pública el modificat del projecte d'urbanització del sector el Divendres, redactat a instàncies de l'agrupació d'interés urbanístic adjudicatària de l'execució del programa per al desenvolupament de l'actuació integrada.
  
Els interessats podran examinar l'expedient en el Negociat d'Urbanisme d'aquest ajuntament, situat al carrer Major, número 15 i formular les al·legacions que estimen pertinents, durant el termini de 20 dies hàbils, comptats des de la publicació d'aquest edicte en el Diari Oficial de la Generalitat Valenciana.
  
Cosa que es fa pública perquè en prengueu coneixement, de conformitat amb el que disposa l'article 46 de la Llei Reguladora de l'Activitat Urbanística
Diari Oficial de la Generalitat Valenciana


Sumari del DOGV 4381, del 19-11-2002 (2002/12244)

Informació pública de l'aprovació de l'oferta d'ocupació pública per a 2002.
----------------------------------------------------------------------------

### Dades del document

Número de DOGV
:   4381

Data del DOGV
:   19-11-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/12621


Data del document
:   02-09-2002

Organisme emissor
:   Fundació Municipal de Cultura de Sagunt

Tipus de document
:   Resolució

Descriptors 

:   * Sagunt
    * administració local
    * concurs administratiu
    * manifestació cultural
    * oferta d'ocupació

Informació pública de l'aprovació de l'oferta d'ocupació pública per a 2002. [2002/F12144]
  
Província: València.
  
Corporació: Fundació Municipal de Cultura de l'Ajuntament de Sagunt.
  
Número de codi territorial: 46588.
  
Oferta d'ocupació pública corresponent a l'exercici 2002, aprovada pel Consell d'Administració de la Fundació Municipal de Cultura de l'Ajuntament de Sagunt, en sessió de 6 de juny de 2002.
  
Grup segons l'article 25 de la Llei 30/1984: personal laboral homologat a l'A; classificació: homologat a l'escala d'administració especial, subescala de serveis especials; nombre de vacants: una; denominació: tècnic de Gestió Cultural.
  
Grup segons l'article 25 de la Llei 30/1984: personal laboral homologat a l'A; classificació: homologat a l'escala d'administració especial, subescala de serveis especials; número de vacants: una; denominació: tècnic coordinador de la Universitat Popular.